text: През септември предстои четвъртата национална фолклорна среща "Китен и приятели 2020" - Култура и музика
  През септември предстои четвъртата национална фолклорна среща "Китен и приятели 2020"
  публикувано на 07.08.20 в 16:47
  Интервю на Свобода Атанасова със Златка Ставрева
  За четвърти пореден път Китен ще бъде домакин от 5 до 7 септември на Националната фолклорна среща "Китен и приятели". Това каза за БНР Бургас странданската народна певица Златка Ставрева:
  "Българското фолклорно изкуство е уникално в музикалния свят. Четвъртата националната фолклорна среща се посвещава на деня на Съединението на Княжество България с Източна Румелия, когато се навършват и 135 години от това събитие. Срещата се организира от кметство Китен и сдружение "Атлиманска огърлица", под патронажа на Николай Марков - кмет на гр.Китен. На всички срещи присъства и д-р Димитър Германов, кмет на Община Приморско, който подкрепя фолклорното събитие. В организационния щаб сме аз, адв. Николина Алексиева, инж. Славея Ангелова и Деница Янакиева. БНР Бургас е медиен партньор на събитието. До момента участие са заявили 35 фолклорни групи, танцови състави и танцови клубове, както и 43 индивидуални изпълнители, от които повечето са млади таланти. Заявки за участие приемаме до 15 август 2020 само електронно в свободен текст - на имейл: stavreva812 @abv.bg за Zlatka Stavreva. Могат да заявят участие и по телефона 0885 551 796. Повече информация в страницата на събитието във фейсбук. Фолклорната среща ще бъде на сцената в Морския парк на Китен. Ще се спазват всички противоепидемични мерки. Ще има и дезинфектанти. Моята мисия е да предам на младите фолклорни таланти любов към традициите и богатството на фолклора в Странджа..."